  Анжелика Тихонова корреспондент Удмуртилэн тӧроез Александр Бречалов Финляндилэн посолэныз Микко Хауталаен пумиськиз. Со сярысь улосвылэнымы кивалтӥсь мерлыко вотэсъёсысь огинъёсаз ивортӥз. Ӧжытэз гинэ тодэ 2018-тӥ арын фин дуэт «ГуртFest» Калыккуспо фестивале пыриськиз шуыса. Арлы быдэ сюлэсь трос туристъёс Удмуртие вуыло. Нош 2019-тӥ арын Удмуртиысь 62 триатлетъёслэсь зэмос «десант» Финляндиысь Лахти карын ортчем Ironman 70.3 ӵошатсконэ вуылӥз Александр Бречалов, Удмуртилэн тӧроезПумиськонын Александр Бречалов но Микко Хаутала вузкарон, экономика, лулчеберет, йӧскалык политика ласянь ваче ужан сярысь вераськизы. Элькунмылэн тӧроез посоллы дышетон удысын тыршемзы понна тау кариз: Удмурт кун университет но Ижкарысь техникая кун университет Финляндиысь университетъёсын кусып возё. Озьы ик Александр Бречалов вузъёсты экспорт-импорт сярысь юанъёсты но ӝутӥз. Туннэ нуналлы элькунысьтымы тямыс предприятиос вузъёссэс Финляндие келяло. Но Удмуртилэн тӧроез тросгес но быгатом шуыса оске. Соин валче со Финляндиысь ыстэм муртъёсты шуркынмонэ бизнес-миссия улсын шаерамы вуыны ӧтиз. Ужбергатӥсьёслы, фермеръёслы, чорыгасьёслы, мер огазеяськонъёслы, спортсменъёслы, лулчеберет удысын ужасьёслы – ваньзылы – вазисько: кыӵе ке сизёнъёсты вань ке – ми дась но усьтэмын! Гожтэ! Александр Бречалов, Удмуртилэн тӧроезУжбергатонъя юанъёсты сяна, Финляндиысь куноос Пётр Ильич Чайковскийлэн вордӥськем интыяз вуылозы но туризмъя выль маршрутъёсты ортчозы. Тодэ вайытом, кемалась ик ӧвӧл Александр Бречалов Россиысь вице-премьерен Алексей Гордеевен гурт возёс удысысь ужпумъёсъя кенешиз. Пумиськонын шаерысьтымы гурт пиналъёсты агробизнеслы дышетыны кутскозы шуыса тодмо луиз. Тегъёс: Политика Ужбергатон Удмуртия Россия Финляндия АлександрБречалов  